﻿ Cuprins I Titlul proiectului de doctorat : 3 II Rezumat 4 III Stadiul actual al cercetării pentru realizarea tezei de doctorat: 5 III 1 Subiect, temă, problematici (se menţionează şi ce relaţie există cu cercetările personale anterioare) 5 III 2 Metodologia documentării realizate anterior şi a celei propuse pentru doctorat: documentare, inclusiv în baze de date internaţionale, analize, cercetare bibliografică, cercetare în arhive, cercetare pe teren 7 III 3 Metodologia lucrării realizate anterior şi a celei propuse pentru doctorat 9 III 3 a Metode şi concepte identificate în urma studiului bibliografic, care servesc cercetării pentru teza de doctorat; 9 III 3 b Propuneri personale de sistematizare a materialului, de analiză şi de interpretare 12 III 4 Prezentarea subiectului – se detaliază şi aspectele prezentate anterior 13 a relaţia dintre subiectul cercetării şi domeniul în care acesta se încadrează (se va reliefa importanţa temelor studiate pentru domeniul respectiv) 13 b comentariu asupra bibliografiei ştiinţifice recente, internaţionale şi locale, relevante pentru subiect şi pentru direcţia de studiu 14 c propunere de sistematizare şi de investigare a subiectului – planul cercetării: teza lucrării, obiective, concepte definitorii, etape sau capitole, subcapitole, concluzii parţiale al fiecărui nivel de cercetare 14 d perspective interpretative personale, teoretice şi de analiză 16 e prezentarea în detaliu şi argumentată a direcţiilor de cercetare planificate pentru anul următor de studiu 16 BIBLIOGRAFIE 18 I Titlul proiectului de doctorat : O abordare socio-cognitivă și neuroștiințifică asupra spectatorilor de dans contemporan II Rezumat Acest studiu a pornit de la un spectacol pe care l-am văzut în urmă cu câteva luni – Suddenly Everywhere is Black with People a lui Marcelo Evelin Spectacolul s-a jucat în Rotterdam, Olanda și a avut în vedere o poziționare diferită a spectatorilor, pe scenă, acolo unde erau și dansatorii În cadrul unui perimetru marcat de neoane albe, publicul a fost invitat să asiste la mișcările unui mese compacte alcătuite din corpurile dansatorilor Această masă se mișca pe parcursul întregii scene și publicul era obligat să se miște o dată cu ei pentru a evita contactul cu dansatorii, care erau goi și pictați cu vopsea neagră Printr-o astfel de metodă, s-a creat o legătură între membrii publicului și am observat fenomene de influență socială interesante și care merită studiate în detaliu Astfel am decis să includ studii de sociologie, psihologie socială, cogniție socială, dar voi avea în vedere și neuroștiințele ca punct terminus al tezei Lucrarea propune o abordare socio-cognitivă asupra unui anumit gen de spectatori, care sunt familiarizați mai mult cu mișcarea decât cu textul unui spectacol Am ales dansul contemporan din dorința de a vedea exact cum se raportează spectatorii la acest gen de mișcare și cum se poate cuantifica empatia și alte concepte aparținând cogniției sociale în cadrul publicului În prima parte a tezei voi avea în vedere studiile recent publicate care țin de subiectele enumerate anterior Dintre ele, studiul publicat de Bruce McConachie este cel mai avans și este principal în structura tezei Mai mult, pe lângă studiul său, am inclus și studiul lui Alva Noë care ia în considerare percepția ca acțiune și intră în contradicție cu concepțiile pe care le expune Jacques Rancière în The Emancipated Spectator, faimosul volum despre spectatorii contemporani și felul în care aceștia se raportează la spectacole Partea a doua a lucrării va include studii de neuroștiințe care sunt asigurate atât de câțiva dintre cei enumerați anterior, cât și de alți teoreticieni Neuroștiințele în studiile teatrale au în vedere percepția, dar într-o manieră interpretată riguros și cu un focus bazat pe funcționarea creierului și a activității cerebrale, prin felul în care oamenii reacționează la mișcare și fenomenele pe care le produce vizionarea unui spectacol sau a unei secvențe dintr-un spectacol Este deja cunoscut faptul că oamenii posedă neuroni-oglindă, ceea ce le permite să interiorizeze mișcările pe care le văd și mai mult decât atât, s-a descoperit că în momentul în care cineva asistă la un spectacol, se produc aceleași mișcări musculare, fără însă a exista comanda cerebrală de a le executa propriu-zis Interesul pentru un astfel de subiect este din ce în ce mai ridicat, cu atât mai mult cu cât se investește tot mai mult în cercetare Deși legătura dintre neuroștiințe și domeniul teatral este una foarte dezbătută, mai ales în centrele de cercetare din străinătate, îmi doresc ca prin această lucrare să demonstrez că există o strânsă legătură care merită studiată în detaliu și că o astfel de abordare interdisciplinară ar putea aduce un plus de valoare ambelor domenii Cercetarea pe care doresc să o desfășor are în vedere atât o parte teoretică, cât și o parte practică În prima parte a lucrării, voi include teoreticieni care au scris tratate despre acest subiect, urmând ca în a doua parte să existe o cercetare empirică, bazată pe studiul practic al publicului prin instrumente sociologice – studiu calitativ și cantitativ, ce presupune interviuri, focus-grupuri și chestionare auto-aplicate Urmează să concep un design de cercetare care să surprindă cât mai bine percepția publicului și modul în care se raportează la dansul contemporan Ca prim pas, va trebui să găsesc un spectacol care să provoace publicul, să îl pună în situații pe care nu le-a mai experimentat, pentru ca apoi să observ felul în care oamenii decid să ia parte la spectacolul propriu-zis sau să se detașeze față de el Concluziile lucrării urmează a fi stabilite o dată ce întreaga lucrare va fi terminată și urmează să definitiveze atât o abordare interdisciplinară asupra spectatorilor, cât și să îi introducă pe aceștia în categorii care pot fi de folos atât unui cercetător din domeniu, dar și unei persoane care lucrează în departamentul de promovare al unui teatru/ spațiu de spectacol Îmi doresc ca la finalul celor trei ani de studiu să pot aduce o îmbunătățire felului în care publicul este perceput și este abordat atât de către cei care produc spectacole, cu precădere artiști, dar și celor care doresc să interacționeze cu publicul – departamente de secretariat literar, marketing sau PR III Stadiul actual al cercetării pentru realizarea tezei de doctorat: III 1 Subiect, temă, problematici (se menţionează şi ce relaţie există cu cercetările personale anterioare) Într-o lucrare anterioară am avut o abordare exhaustivă asupra spectatorilor de teatru și am avut în vedere subiecte precum: percepția și receptarea în artă, distanța față de public și felul în care acesta se poziționează față de obiectul de artă Am avut în vedere mai multe abordări care au cuprins diferite aspecte ale spectatorilor, cu precădere a spectatorilor de teatru Astfel că am putut include și un studiu practic al publicului spectacolului X mm în Y km al Gianinei Cărbunariu, un spectacol care a avut o structură foarte interesantă Spectatorii erau invitați să intre într-o sală în care textul era scris cu cretă albă pe podeaua neagră și fiecare persoană își lua scaunul și se așeza unde dorea în spațiul de joc Oamenii observau rapid că era montată o cameră de luat vederi în spațiu și că imaginile erau proiectate pe un ecran montat pe unul dintre cei patru pereți Așadar, se puteau observa mișcările fiecăruia dintre cei care se așezau și majoritatea a preferat să se așeze în afara acestei camere, pentru a nu fi filmat/ă În cadrul cercetării pe care am derulat-o, am inclus ca metodă de cercetare observația, care se desfășura după un ghid de observație Apoi am asistat la discuțiile de după spectacol, în care fiecare își exprima liber punctul de vedere în funcție de cum i s-a părut reprezentația la care a participat Mai mult, am ales să includ și câteva dintre declarațiile celor prezenți printre observațiile pe care le-am făcut Pe lângă observație, am făcut și un interviu cu Gianina Cărbunariu, regizoarea spectacolului, ce a ales să vorbească liber despre felul în care a conceput X mm în Y km Concluziile le-am inclus în lucrarea de dizertație pe care am susținut în cadrul Centrului de Excelență în Studiul Imaginii (CESI) la finalul masterului Spectacol, Multimedia, Societate (SMS) După terminarea acestei cercetări, am decis că este nevoie de o abordare mai pertinentă asupra spectatorilor și mai ales asupra publicului care alege să meargă la dans contemporan Motivul pentru care am făcut această alegere se datorează faptului că am observat în cercetarea anterioară că oamenii au tendința să se axeze mai ales pe ceea ce aud – pe textul spectacolului – decât pe ceea ce se întâmplă cu adevărat, adică mișcarea scenică, scenografia și dramaturgia spectacolului În urma vizionării Suddenly Everywhere is Black with People, am decis că dansul contemporan oferă mult mai multe variante de cercetare înspre domeniul care mă interesează, cel al neuroștiințelor și al cognitivismului Tema pe care o propun se numește O abordare socio-cognitivă și neuroștiințfică asupra spectatorilor de dans contemporan și are legătură cu sociologia, cognitivismul și neuroștiințelor Mai mult, trebuie să menționez că majoritatea studiilor pe care le-am citit au legătură în special cu dansul contemporan, pentru că există o facilitate de a studia acest domeniu Datorită lipsei limbajului verbal, sau a prezenței sale într-o măsură foarte mică, publicul se axează în special pe corporalitatea dansatorilor, pe mișcările acestora și pe felul în care se desfășoară evenimentele pe scenă Teza își propune să aducă în prim-plan o abordare interdisciplinară care să înglobeze diferitele aspecte pe care le implică percepția și felul în care oamenii se raportează la un spectacol de dans contemporan Prin această lucrare, îmi doresc să aflu prin ce modalitate publicul se conectează la un performance și dacă dansul contemporan are mai multe beneficii decât teatrul în ceea ce privește publicul În mod ideal, îmi doresc să compar spectatorii unui spectacol de dans cu unul de teatru și să observ diferențele, pentru a putea trage concluzii pertinente legate de percepție Având în vedere că percepția este un subiect interdisciplinar, care înglobează mai multe aspecte ale artelor, este nevoie de o abordare exploratorie, care să genereze date utile pentru orice persoană care lucrează în domeniul artelor spectacolului, fie că este vorba de dans, teatru sau poate chiar circ contemporan În urma studiului desfășurat până în prezent, am descoperit că există nenumărate aspecte care merită atenția mea, ca un cercetător al artelor spectacolului Spre exemplu, literatura oferă foarte puține date bibliografice care să evidențieze legătura dintre spectatori și modul lor de a percepe spectacolele la care asistă Mai mult, lipsa literaturii presupune și lipsa unor cercetări în domeniu, ceea ce presupune că orice studiu desfășurat pe acest subiect este unul care se poate dovedi util și necesar De aceea, cred cu tărie că este nevoie de o astfel de lucrare ce poate elucida câteva dintre misterele lucrărilor de specialitate Am descoperit că lipsa multor resurse bibliografice nu implică neapărat și faptul că cele pe care le-am identificat sunt insuficiente Spre exemplu, studiul lui Alva Noë este unul foarte important pentru acest domeniu, pentru că include materiale din medicină și nenumărate cazuri care atestă faptul că este nevoie să privim artele cu un ochi mai critic și mai pertinent artele spectacolului, deoarece ne pot oferi informații ce pot ajuta cu adevărat oamenii cu diferite probleme, mai ales cele locomotorii, dar și cele de vedere O altă problematică pe care am identificat-o este lipsa unor cercetări practice, cel puțin în domeniul neuroștiințelor și a felului în care oamenii se raportează la acest subiect Chiar dacă majoritatea autorilor preferă să dea exemple din medicină care să ateste faptul că cu cât o persoană vizionează mai multe spectacole, își poate îmbunătăți capacitățile locomotorii – cum este exemplul pacientului care a început să meargă datorită faptului că s-a uitat la filme, înregistrări ale oamenilor care dansau și astfel a început și el să își folosească membrele și să meargă din nou – totuși cercetătorii sunt rezervați în ce privește cercetarea empirică În urma conferinței Why Theatre? din octombrie 2013 din Utrecht, Olanda, la care am participat, am putut audia mai mulți cercetători care mărturiseau timid că au început diferite proiecte de research din care să rezulte legătura clară dintre vizualizarea mișcării și a felului în care publicul se raportează la un dansator sau dansatoare, spre exemplu Totuși, toate cercetările erau la început de drum și nu demonstrau deloc dacă oamenii de știință chiar aduc plus-valoare domeniului sau doar doresc să cerceteze un subiect care este foarte în vogă la momentul actual De aceea, îmi doresc să desfășor o cercetare care să demonstreze clar legătura dintre artele spectacolului și alte domenii ce au un corp științific mai bine definit Cel mai mult mă intrigă legătura cu neuroștiințele, deoarece mi se pare că există acest domeniu foarte fertil teoretic și practic din care un teatrolog își poate alege orice fel de direcție de cercetare și care să aibă efectul scontat III 2 Metodologia documentării realizate anterior şi a celei propuse pentru doctorat: documentare, inclusiv în baze de date internaţionale, analize, cercetare bibliografică, cercetare în arhive, cercetare pe teren Așa cum am menționat deja, am scris o lucrare despre spectatorii de teatru ca o dizertație pentru masterul absolvit anterior Pentru această lucrare, mi-am dorit să fac o cercetare atât practică, cât și teoretică De aceea, am decis să scriu despre spectacolul Gianinei Cărbunariu X mm în Y km Spectacolul s-a desfășurat în mai multe orașe și locații, deci a avut parte de un public cât mai diversificat Pentru a putea face acest studiu, am simțit nevoia unei incursiuni teoretice în ceea ce privește percepția în artă, dar mai ales în artele spectacolului Pentru început, am ales să cercetez acest subiect studiind literatura dedicată receptării în artă și mai ales acelor teoreticieni care prin teoriile lor includeau întrucâtva și artele spectacolului Am ales să studiez tratatele care impuneau o privire mai atentă asupra publicului, dar care nu depășeau anii 1970, pentru a nu mă îndepărta de arta contemporană foarte mult, considerând că publicul diferă în funcție de arta la care este expus Am plecat de la această premisă pentru că studiind istoria artei, am judecat că oamenii au un comportament diferit în funcție de ceea ce li se oferă Așadar, am studiat literatura care îmi oferea cel mai bun spectru de analiză pentru a înțelege cu adevărat comportamentul publicului și felul în care se raportează acesta la o operă de artă Am studiat teoriile lui Theodor Lipps, Tudor Vianu, Nathan Knobler și mulți alții asemenea Am înțeles că oricât de mult aș încerca, nu pot cuprinde toate teoriile într-o lucrare de dizertație și cu siguranță demersul meu este unul insuficient Mai mult, am înțeles că toate teoriile nu au valoare atât timp cât nu au o aplicabilitate practică Cu cât încercam mai mult să înțeleg teoriile estetice, cu atât mi se părea mai dificil să evaluez corect distanța față de public și în ce măsură acesta percepe sau nu o operă de artă Astfel că am făcut eforturi considerabile și am trecut la o a doua etapă a tezei, și anume la partea care se ocupă strict de spectatorii de teatru Al doilea capitol al lucrării a fost dedicat în totalitate acestui subiect și am ales să fac acest lucru pe baza îndrumărilor pe care mi le-a oferit conducătoarea lucrării, Miruna Runcan, cea care a publicat mai multe studii pe acest subiect La îndrumarea sa, am studiat diferite articole care variau de la marketing la PR sau poate chiar la analize televizuale, dedicate telespectatorilor Ajungând la o etapă mai practică a tezei mele, mi-a oferit o garație a faptului că sunt pe drumul cel bun și că din acel moment, îmi pot planifica cercetarea empirică Al treilea capitol al lucrării l-am dedicat cercetării empirice Având în vedere studiile de sociologie pe care le am, nu a fost deloc dificil să găsesc cele mai potrivite metode de cercetare care să mă ajute să înțeleg comportamentul spectatorilor de teatru Totuși, așa cum am mai menționat, am avut la dispoziție doar trei zile pentru a-mi face cercetarea – doar trei zile s-a jucat spectacolul în București, orașul meu de reședință Am ales să fac observație participativă, care îl include pe cercetător în mijlocul universului pe care îl cercetează Deși știam spectacolul, deoarece îl mai văzusem și cu alte ocazii, când a fost în festivalul Temps D’Images de la Cluj, a fost dificil să urmăresc și acțiunea spectacolului, dar și comportamentul spectatorilor Am ales să fiu mai atentă la spectatori și să omit exact momentele când aceștia se reorganizau conform cu acțiunea scenică Pe lângă observația participativă, am participat și la discuțiile de după spectacole, care s-au desfășurat sub forma unor focus-grupuri care m-au ajutat să înțeleg mai multe despre ceea ce se întâmplă cu publicul din fiecare seară Am observat că există diferențe între publicul de vineri seară față de sâmbătă seara sau duminică seara Observațiile s-au bazat și pe modul în care spectatorii au decis să se așeze în fiecare zi Spre exemplu, sâmbătă seara a fost publicul cel mai numeros și am observat că s-au poziționat ca să refacă exact scena italiană – cu fața către locul unde presupuneau că sunt actorii și perfect aliniați unii față de ceilalți Cei de vineri seara au fost cei mai haotici, iar cei de duminică seară s-au poziționat cumva între cei de vineri și sâmbătă Puțini dintre ei decideau să ajute cu repoziționarea scaunelor la final de spectacol și majoritatea era încântată de modalitatea inedită de a discuta cu publicul – fiecare se așeza unde dorea, indiferent de locul lor actorii jucau fără prea mari dificultăți În urma cercetării pe care am întreprins-o pentru lucrarea de dizertație, mi-am dat seama că este nevoie de un timp mai îndelungat pentru a putea concepe și procesa o cercetare dedicată publicului Mai mult, am decis ca la următoarea etapă a cercetării să includ și un chestionar, pentru a vedea exact care sunt opiniile oamenilor față de ceea ce văd și percep Pentru această lucrare, am hotărât să las deoparte orice fel de lucrare despre estetică și să mă axez exclusiv pe literatura care dezbate problematica spectatorilor din artele spectacolului pentru a putea fi cât mai exactă în cercetarea mea Astfel că am hotărât să mă axez pe bibliografie dedicată studiului socio-cognitiv al publicului și pe lucrări care includ o abordare neuroștiințifică a subiectului De fiecare dată am studiat cu atenție fiecare lucrare pe care am anexat-o la bibliografie și am fost foarte atentă să nu includ lucrări care nu au nimic în comun cu subiectul Pentru cercetarea empirică, am decis să am trei instrumente de cercetare, pe care să le aplic după cum urmează: focus-grupuri cu participanții la spectacol, interviuri și apoi chestionare auto-aplicate Focus-grupurile sunt utile în primul rând pentru că dezbat problematici și respondenții pot discuta în timpul lor, interviurile pentru că vreau să merg în profunzimea subiectului și apoi chestionarele pentru că pe baza lor, pe baza prelucrării statistice, pot ieși tipare comportamentale care să fie utile pentru o altă cercetare sau poate chiar pentru persoanele care lucrează în domeniul artelor spectacolului Anticipez că voi găsi tipare comportamentale și că oamenii se aseamănă între ei în ceea ce privește percepția unui spectacol Mai mult, cu siguranță că voi putea observa faptul că ei sunt sensibili la ceea ce se întâmplă în jurul lor și că sunt destul de susceptibili la schimbările care se petrec în jurul lor Totuși, vreau să descopăr aceste patternuri comportamentale, pentru a putea descoperi ce îi fascinează la dansul contemporan și de ce aleg să vizioneze astfel de spectacole În mod ideal, voi afla și dacă spectatorii de dans contemporan sunt diferiți de cei de teatru și dacă există un public specializat pe această temă La final, îmi doresc să adun îndeajuns de mult material pentru a putea prezenta o lucrare complexă, interdisciplinară și plină de conținut atractiv III 3 Metodologia lucrării realizate anterior şi a celei propuse pentru doctorat III 3 a Metode şi concepte identificate în urma studiului bibliografic, care servesc cercetării pentru teza de doctorat; În urma cercetării pe care am făcut-o până în acest moment, am identificat mai multe aspecte ale literaturii care prezintă interes pentru mine Voi începe în primul rând cu subiectul care mă interesează: abordarea socio-cognitivă Această abordare presupune să vedem în spectatori acele fenomene care se petrec în timpul percepției lor, fenomenedintre care enumăr: reprezentări vizualo-motorii (visuo-motor representations), contagiunea emoțională, neuronii oglindă, empatia, imitarea cognitivă și alte fenomene Toate aceste fenomene sunt descrise în cartea lui Bruce McConachie Engaging Audiences: A Cognitive Approach to Spectating in the Theatre, o lucrare esențială pentru teza de față În cadrul acestei lucrări sunt prezentate toate aceste fenomene într-un capitol dedicat abordării socio-cognitive asupra spectatorilor, alături de un capitol unei cunoașteri generale a acestora, dar și o abordare culturală asupra lor O astfel de abordare este utilă și necesară pentru a putea aloca subiectului importanța cuvenită Reprezentările vizualo-motorii se referă la capacitatea spectatorilor de a avea o legătură mai puternică cu actorii sau dansatorii de pe scenă Așa cum menționează însuși autorul, „reprezentările vizualo-motorii le oferă spectatorilor abilitatea de a > în mintea actorului sau a personajului, să îi intuiască credințele, intențiile și emoțiile prin simpla urmărire a acțiunilor motorii” După cum sunt și denumite, acest fel de reprezentări se referă la capacitatea publicului de a-și crea propria imagine asupra a ceea ce se întâmplă în jurul lor Reprezentările de acest fel sunt utile pentru a putea face față unor situații neprevăzute sau nemaiîntâlnite Empatia se referă la capacitatea indivizilor de a se pune în situația interlocutorului și de a putea avea aceleași sentimente cu cel/cea cu care discută Această capacitate se întâlnește numai la oameni și denotă o inteligență superioară animalelor prin faptul că există abilitatea de a face față unor astfel de situații Există și persoane care nu pot empatiza, din diferite motive, iar ele sunt considerate ca având probleme de ordin mental, fie că este vorba despre schizofrenie sau despre autism Această incapacitate afectează în mod decisiv viața socială, dar și abilitatea de a se conecta cu oamenii din jurul lor Persoanele care suferă de aceste afecțiuni întrunesc și condițiile de a nu putea simți compasiune, adică milă, pentru cei din jurul lor Aceste două sentimente sau trăiri sunt legate unele de altele, dar pot funcționa independent unul de altul În artele spectacolului, empatia este o metodă de a capta atenția publicului și de a-i face pe aceștia să se conecteze la acțiunea de pe scenă Iată ce spune autorul despre această trăire: „empatia nu este o emoție, dar direcționează privitorii către o legătură emoțională Pe lângă experiența inconștientă a celor șase emoții, spectatorii câștigă de cele mai multe ori o conștientizare a legăturii emoționale, care îi încurajează să dezvolte un atașament antipatic sau simpatic față de anumiți actori sau de persoanajele pe care aceștia îi joacă” Astfel că empatia se poate strecura ca făcând parte dintre emoții, dar nu este așa, ci dimpotrivă, poate genera alte emoții la rândul ei Spectatorii simulează experiențele actorilor în mintea lor și o astfel de simulare este numită de psihologii cognitiviști ca fiind sinonimă cu empatia Empatia este un capitol foarte interesant al cognivismului pentru că poate explica diferite reacții la factori externi care influențează direct percepția spectatorilor Prin legătura cu reprezentările vizualo-motorii, se subînțelege faptul că fără acest gen de reprezentări, empatia nu poate exista „Spectatorii nu așteaptă să dezvolte empatia, dar se întâmplă inconștient acest lucru la începutul fiecărui spectacol pentru a-i ajuta să înțeleagă unde să-și canalizeze atenția, cine sunt personajele și despre ce este vorba în poveste Empatia este un motor de căutare proactiv care este mereu pregătit să se conecteze la acțiunea de pe scenă și să o oglindească pentru a dobândi sens” Iată o definiție interesantă a conceptului de empatie care ne ajută să înțelegem ce se întâmplă cu publicul în timpul unui performance Ideea de a oglindi sensuri se leagă foarte bine de neuronii oglindă, cei cu ajutorul cărora oamenii se conectează și devin activi relativ la acțiunile de pe scenă Empatia funcționează ca o oglindă pentru ceea ce se întâmplă pe scenă și devine important pentru a face față unui sistem criptic – performance-ul Spectacolele, în majoritatea lor, sunt concepute ca sisteme pline de simboluri și este datoria, poate chiar plăcerea privitorului de a decripta aceste sensuri „Ecosistemul” teatral, dar și cel care aparține dansului contemporan, se clădește pe baza empatiei ca senzație primordială a privitorului Totuși, au exista regizori și coregrafi care au decis și decid să ignore empatia, ba chiar să o anihileze, concepând empatia ca pe o senzație negativă, care împiedică privitorul să se conecteze cu acele gânduri ale artiștilor Unul dintre ei este Bertolt Brecht, regizorul de origine germană, care și-a dorit să îndepărteze emoțional spectatorul de acțiunea de pe scenă Personal, consider că la baza empatiei este și un sentiment de milă, sentiment ce poate afecta percepția corectă a spectatorului Un alt concept foarte interesant este contagiunea emoțională Aceasta presupune că indivizii împrumută emoții unii de la alții, iar autorul punctează faptul că nici măcar nu sunt conștienți de acest lucru „Contagiunea emoțională presupune tendința de a mima și de a sincroniza expresiile faciale, posturile și mișcările cu cele ale unei alte persoane și prin urmare de a converge emoțional Poți lua o emoție așa cum iei o răceală, fără a ști de la cine o ai” Putem lua exemplul aplauzelor, un simbol al aprecierii față de munca și efortul depuse de actori Toți oamenii aplaudă la final, indiferent dacă sunt sau nu încântați de spectacol Sau un alt exemplu este acela al râsului, oamenii se pot contagia să râdă fără a ști neapărat de ce fac acest lucru Contagiunea emoțională este un element care definește comunitatea spectatorilor Ei sunt o comunitatea care simtă și trăiește în același timp și împărtășesc același hic et nunc – aici și acum – specific artelor spectacolului Faptul că privesc în același loc în același timp îi face să devină o comunitate, chiar și numai pentru o oră sau două De aceea, apar diferite elemente care îi unește, cum ar fi contagiunea emoțională „Contagiunea emoțională în teatru este automată și se întâmplă de obicei foarte repede Spectatorii vor avea tendința să râdă, să plângă sau chiar să ofteze în același timp Cu cât sunt mai mulți spectatori care se contaminează cu aceeași emoție, cu atât mai multă empatie va contura răspunsul emoțional al celorlalți” Așadar, se pare că empatia și contaminarea emoțională corelează pozitiv și determină o reacție cât mai puternică în spectatori Ar fi interesant de studiat de ce se întâmplă acest lucru și cum se întâmplă și dacă există și alte elemente care corelează, iar singura modalitate de a afla acest lucru este printr-un studiu sociologic cantitativ Chestionarul este cea mai bună modalitate de a afla răspunsul la aceste întrebări, pentru că prin prelucrare statistică se poate afla în ce măsură variabilele corelează și dacă există într-adevăr legături între aceste concepte „Sistemele noastre oglindă (mirror systems) generează reprezentări vizualo-motorii în intențiile și acțiunile celorlalți” Iată o altă informație care poate crea corelații între diferite variabile și concepte expuse anterior Cum se poate explica acest lucru? Răspunsul îl dă tot autorul mai departe: „cercetătorii cognitiviști și filozofii au dovezi clare că audiența este cea care reflectă acțiunile celor care sunt pe scenă și nu invers Imitarea cognitivă este o parte importantă a spectatorilor ( ) Ne uităm acolo unde ne așteptăm să găsim acțiuni umane interesante; pentru audiențe ca și pentru cei din viața reală, procesul activării reprezentărilor vizualo-motorii este proactiv” Dacă se poate vorbi despre contagiune emoțională, se poate vorbi și despre contagiune mentală Contagiunea mentală este un proces studiat de psihologia socială care subliniază faptul că atunci când mai multe persoane se află într-u grup sau în același spațiu, poate exista acest fenomen care se poate manifesta că indivizii încep să gândească la fel Astfel că în teatru atât timp cât indivizii reflectă acțiunile celor de pe scenă, se poate vorbi și despre faptul că ei gândesc la fel cu cei de pe scenă Acest lucru se poate explica ca fiind un fenomen foarte important care are implicații diverse în toate ariile de interes „Spectatorii își vor folosi sistemele-oglindă pentru a simula acțiunile de pe scenă, dar și emoțiile actorilor și a personajelor, generează reprezentări vizualo-motorii cu ochii minții și apoi rețin acest acțiuni ca și când ar fi modele imitate în memoria lor care lucrează și adaugă alte indicii pentru a deduce intențiile lor” Iată cât de complex este procesul de receptare al spectatorilor și iată și motivul pentru care este nevoie de un studiu interdisciplinar pe baza acestui subiect Consider totuși că sistemele-oglindă funcționează mai ales în momentul în care spectatorii au o anumită distanță față de scenă și nu sunt implicați direct în ceea ce se petrece pe scenă, așa cum a fost cazul spectacolului Suddenly Everywhere is Black with People, unde oamenii deveneau întrucâtva spect-actori sau mai corect, spect-dansatori, mișcându-se haotic o dată cu dansatorii care nu aveau o traiectorie clară sau stabilită a dansului lor Trăirile au fost cu atât mai puternice cu cât dansatorii nu vorbeau, astfel că senzațiile fizice deveneau mai puternice, mai ales în momentul în care corpul format din trupurile dansatorilor se apropia de spectatori Aici este un subiect intens dezbătut în tratatele de estetică, care presupune că trebuie să existe o anumită distanță între public și obiectul de artă, tocmai pentru a putea funcționa percepția cât mai bine cu putință Desigur că este vorba și despre o obișnuință, o cutumă a universului perceput Spectatorii s-au așezat dintotdeauna confortabil în scaunele lor și au admirat peisajul oferit de performance-uri și nu au participat activ la acțiunea propriu-zisă Tocmai de aceea Jacques Rancière notează faptul că spectatorii sunt pasivi și că ei sunt cei care strică universul teatral prin faptul că stau așezați și nu fac nimic Totuși, Alva Noë vine și contrazice această teorie, după cum o demonstrează și Bruce McConachie în scrierile sale – când merg la un spectacol, oamenilor li se desfășoară mental o serie de fenomene care îi ajută să înțeleagă și să se apropie de lumea teatrală Este vorba despre emoții, univers de cunoaștere și de percepție, bagaje de cunoștințe, neuroni-oglindă și alte astfel de fenomene care nu pot fi trecute cu vederea Spectatorii pot părea pasivi, dar nu sunt astfel, pentru că ei fac un efort continuu de a înțelege ceea ce văd pe scenă, cu atât mai mult cu cât teatrul și dansul sunt arte cu un puternic impact semiotic, unde privitorii trebuie să fie în permanență conectați pentru a înțelege cu adevărat ceea ce se întâmplă Un alt aspect interesant dezbătut în tratatul lui Bruce McConachie este efectul emoțiilor asupra cogniției Iată câțiva dintre factorii care determină acest efect; „emoțiile: * Stimulează sau dimpotrivă inhibă activitățile cognitive, astfel că funcționează ca niște motoare sau frâne ce reglementează energia * Focusează atenția pe obiecte cognitive emoțional – congruente, așadar tinzând să stabilească o ierarhie emoțional – dependentă care se referă la percepție și gândire * Stochează preferențial și mobilizează cognițiile emoțional – congruente în memorie și * Au tendința să lege elementele emoțional – congruente și să le combine într-o entitate cognitivă mai mare Un bun exemplu este emergența unor judecăți de tipul o persoană drăguță, un oraș urât, o țară frumoasă etc care are ca rezultat o aglomerare de un număr mai mare de elemente singulare afectiv – cognitive cu o valoare corespondentă de tip afectiv” Există o legătură între felul în care acționează emoțiile și efectele sale asupra cogniției, efecte care merită a fi studiate într-o cercetare exhaustivă și care să genereze mai multe date despre subiect III 3 b Propuneri personale de sistematizare a materialului, de analiză şi de interpretare Materialele pe care urmează să le folosesc se încadrează în categoria celor ce provin din socio-cognitivism în special Mai mult, îmi doresc să includ studii despre cognitivism, dar care să aibă legătură cu spectatorii de teatru/dans contemporan și din care pot trage concluzii pertinente asupra subiectului Pentru bibliografia de față, am folosit în special materiale strict legate de spectatori, dar doresc să îmi lărgesc aria de interes, deoarece îmi doresc să includ materiale care să ofere o privire de ansamblu asupra spectatorilor din dansul contemporan În ce privește cercetarea propriu-zisă, preconizez că voi începe să fac modelul cercetării de îndată de epuizez cât mai multe resurse bibliografice Analiza datelor pe care le voi prelua vor fi prelucrate statistic prin intermediul unor softuri specializare, de genul SPSS, care mă va ajuta să găsesc corelații între diferiți indicatori și indici Analiza statistică poate fi un element nou și care să îmi depășească capacitatea de comprehensiune, astfel că îmi doresc să lucrez cu o persoană specializată care să mă ajute să fac acest lucru Mai departe, toate materialele pe care le voi studia, dar și materialele sociologice pe care le voi prelua de pe teren mă vor ajuta să ajung la concluzii pertinente legate de acest gen de spectatori În mod ideal, îmi doresc să fac și o distincție între spectatorii de teatru și cei de dans contemporan și îmi doresc să fac un studiu comparativ între cei din Olanda și cei din România, să observ dacă sunt sau nu diferențe de percepție și în ce măsură se poate observa acest lucru Consider că am pregătirea necesară pentru un astfel de studiu, chiar dacă la prima vedere poate părea mult prea complex pentru a-l putea manageria corect III 4 Prezentarea subiectului – se detaliază şi aspectele prezentate anterior a relaţia dintre subiectul cercetării şi domeniul în care acesta se încadrează (se va reliefa importanţa temelor studiate pentru domeniul respectiv) Subiectul cercetării pe care doresc să o desfășor este studiul socio-cognitiv și neuroștiințific al spectatorilor de dans contemporan Preconizez că voi găsi suficiente date care să mă ajute să înțeleg în ce măsură este această categorie de public diferită față de un alt public și dacă mă pot aștepta să găsesc răspunsuri la întrebările mele Sunt spectatorii de teatru diferiți de cei aparținând dansului contemporan? Sunt spectatorii din România diferiți față de cei din Olanda? Dacă da, care sunt aceste diferențe? Există metode de cercetare potrivite pentru astfel de întrebări sau este nevoie de alte metode, noi și inovative, care să corespundă cererilor formulate de științele umaniste? Domeniul cognitivismului oferă o paletă largă de propuneri și subiecte care să poată fi aplicate în cadrul spectatorilor Fiind la început de drum în cadrul acestei științe, consider că trebuie să mai identific alte resurse care să mă ajute să îmi construiesc întrebările de cercetare Aria spectacolului, totuși, oferă o paletă bogată de trăiri și sentimentele publicului său, îndeajuns de multe încât să poată oferi cognitivismului un nou obiect de studiu Chiar dacă există nenumărate concepte care sunt utile și pot fi folosite pentru a studia această problematică, mai sunt semne de întrebare legate de conexiunile dintre ele Spre exemplu, există o întreagă dezbatere în jurul neuronilor oglindă și dacă ei sunt sau nu reali și dacă chiar influențează percepția spectatorilor Așa cum am amintit anterior, se pare că acești neuroni ajută oamenii să învețe mișcări noi, iar atunci când oamenii privesc pe cineva făcând o acțiune pe scenă, musculatura lucrează ca și când chiar face aceeași mișcare, fără a se transmite impulsul către centri nervoși Desigur că informațiile pot fi contrazise cu ușurință, dar dacă totuși această informație se verifică, ar putea însemna că oamenii își pot recupera capacitățile locomotorii pierdute printr-un astfel de exercițiu Dintre conceptele pe care le-am identificat în literatura de specialitate, două au fost cele care mi-au atras atenția Primul dintre ele este empatia, capacitatea indivizilor de a se transpune în locul interlocutorului lor, și emoțiile care pot afecta cogniția Empatia ocupă un loc foarte important în cadrul cognitivismului și este cu atât mai importantă pentru științele umaniste, cu precădere pentru teatrologii interesați de problematica audienței Empatia este interesantă de studiat pentru că reprezintă o metodă atât de capta atenția publicului, dar și o metodă de a-l îndepărta de sensurile adevărate și profunde ale spectacolului Așa cum am mai menționat anterior, au existat și există artiști care lucrează tocmai pentru a anihila această trăire, pentru a face un teatru politic, spre exemplu, care să pună pe gânduri spectatorii și să îi facă să fie mai activi în viața socială Emoțiile sunt un alt capitol definit de cognitiviști că ar afecta capacitatea mentală de a discerne După cum am menționat deja, poate fi vorba despre emoții pozitive, care susțin activitatea mentală, sau emoții negative, care dimpotrivă anihilează cogniția Studiul emoțiilor poate fi unul extrem de dificil, tocmai pentru că emoțiile sunt greu de cuantificat, cu atât mai mult cu cât oamenii nu sunt neapărat conștienți de ceea ce li se întâmpă Totuși, aș dori să accept provocarea de a construi o astfel de cercetare, în ideea de a face oamenii conștienți la manipulările emoționale care se pot petrece pe scenă b comentariu asupra bibliografiei ştiinţifice recente, internaţionale şi locale, relevante pentru subiect şi pentru direcţia de studiu Bibliografia cu care am lucrat include mai ales titluri care au legătură cu spectatorii și în special cu cei de teatru și dans contemporan – am considerat că nu există o diferență atât de mare între cele două tipuri de public Totuși, consider că titlurile sunt insuficiente deocamdată și că este nevoie de un studiu mai avansat și, în ceea ce privește cognitivismul, să nu iau neapărat în vedere teorii care au strict legătură cu spectatorii Chiar și așa, alegerile pe care trebuie să le fac trebuie să fie foarte ferme, pentru a permite celor ce îmi citesc lucrarea să aibă o privire de ansamblu asupra subiectului Pe plan local, am identificat în cadrul cercetării pe care am efectuat-o pentru lucrarea de dizertație titluri interesante, dar care veneau mai ales din domeniul esteticii Totuși, lucrarea lui Victor Ernst Mașek Arta de a fi spectator și lucrarea Mirunei Runcan Signore Misterioso mi-au servit ca exemplu de a vedea cum se poate face o analiză structurată asupra subiectului Pentru lucrarea de față, doar lucrarea Mirunei Runcan poate fi una utilă, pentru că prima lucrare nu conține informații la zi și de aceea nu am de ce să o includ În ce privește literatura internațională, lucrurile stau mai bine, pentru că sunt destui cercetători care au studiat subiectul Dintre ei, aș vrea să îi enumăr pe Bruce McConachie, Jacques Rancière și Alva Noë ca având lucrări foarte importante pentru teza de față De asemenea, și Maaike Bleeker are un studiu extrem de captivant care ar putea servi ca model de analiză pentru lucrarea pe care doresc să o construiesc Pentru partea de neuroștiințe, am găsit câteva articole foarte interesante, dar nici o carte care să facă legătura cu artele spectacolului, în afara celei aparținând lui Rhonda Blair, care se axează mai mult pe actori Am găsit o lucrare de post-doctorat aparținând Konstantinei Georgelou care are o abordare complexă asupra subiectului, dar și o lucrare de dizertație care îi aparține lui Isis Germano Despre neuroștiințe este greu de dezbătut în ce măsură se regăsesc aspecte care pot fi cercetate prin mijloace sociologice, așa cum îmi doresc să fac această lucrare, dar în urma studiului bibliografic voi hotărî dacă includ sau nu această ramură în teza mea c propunere de sistematizare şi de investigare a subiectului – planul cercetării: teza lucrării, obiective, concepte definitorii, etape sau capitole, subcapitole, concluzii parţiale al fiecărui nivel de cercetare Teza lucrării este studiul socio-cognitiv al spectatorilor dansului contemporan și măsura în care aceștia diferă în funcție de poziționarea geografică și de cei de teatru contemporan Îmi propun ca în cadrul tezei să determin dacă există particularități ale acestor spectatori și în ce măsură sunt ele vizibile printr-un studiu sociologic Mai mult, îmi doresc să înglobez teoriile pe care vreau să le folosesc în concepte și indicatori clari și bine stabiliți și să construiesc o cercetare empirică complexă, interdisciplinară și ușor de validat Acest exercițiu practic vreau să le transform ulterior într-o scriere interpretativă de ample dimensiuni care să ofere informații valide atât specialiștilor din domeniu, cu precădere teatrologilor mai degrabă decât cognitiviștilor, dar să fie util și pentru persoanele care lucrează în domeniul teatral, pentru a se putea orienta sau poziționa mai bine față de publicul lor Vreau să construiesc un studiu exhaustiv, care să determine o mai bună comunicare cu spectatorii și care să evidențieze particularitățile acestui tip de audiență Sunt convinsă că concluziile la care voi ajunge îmi vor restructura radical modul de a percepe lucrurile și voi avea în vedere aceste detalii atunci când voi face parte din public, următoarele dăți când voi merge la un spectacol Conceptele definitorii ale tezei aparțin cu siguranță domeniul cognitiv, dar deocamdată alegerea lor specifică este una dificilă Așa cum am amintit anterior, există o lungă incursiune bibliografică pe care îmi doresc să o parcurg înainte de a afirma cu tărie care sunt acele concepte pe care le pot cuantifica și care îmi pot răspunde la întrebări Desigur că pot sublinia că deocamdată sunt foarte interesată în studiul empatiei, în studiul emoțiilor și a felului în care aceste influențează cogniția, dar și reprezentările vizualo-motorii și lumea pe care oamenii și-o creează în minte în momentul în care asistă la un spectacol, indiferent dacă este vorba despre un spectacol de teatru, dans, performance sau circ contemporan Cu siguranță că fiecare artă performativă are publicul său specializat și mi-aș dori să pot determina caracteristicile fiecărui public, dar nu sunt deocamdată convinsă că îmi doresc acest lucru sau vreau mai mult de la un astfel de studiu Cât despre structurarea lucrării, m-am gândit că îmi doresc să înglobez trei capitole: două teoretice și lucrarea practică Primul capitol îmi doresc să îl dedic ramurii cognitive și să identific exact conceptele pe care doresc să le studiez Fiecare subcapitol va fi dedicat unui singur concept și îmi doresc să identific și cercetări empirice care au valorificat conceptul respectiv Al doilea capitol va fi compus din domeniul neuroștiințelor și mai ales a legăturii cu teatrul și dansul contemporan De fapt, fiecare capitol va evidenția legătura cu artele performative, nu îmi doresc să includ teorii care să nu aibă legătură cu acest domeniu În cel de-al treilea capitol, aș vrea să scriu cercetarea empirică, pe care să o documentez corespunzător, conform cu cerințele sociologice de construcție a unui model de cercetare: identificarea conceptelor, cuantificarea acestora, crearea indicilor și a indicatorilor și apoi construcția design-ului de cercetare Îmi doresc să creez o cercetare care să fie ușor reproductibilă și care să aibă în vedere modalitățile prin care oamenii relaționează și se raportează la spectacolele de dans contemporan Anticipez că la baza fiecărui capitol și subcapitol voi avea destule informații cât să concep concluziile aferente și pertinente După primul capitol îmi doresc să am în vedere relația dintre cognitivism și artele spectacolului și relația de interdependență dintre ele Mi-aș dori să văd care sunt acele concepte care justifică un astfel de studiu și cum pot determina legăturile strânse dintre public și mentalitatea pe care aceștia o au Totuși, concluziile cele mai avansate vor fi creionate după finalul demersului teoretic, dar și după demersul practic Consider că va fi cu atât mai important să concep un astfel de studiu, ca și posibilitatea de a-l aplica unui public cât mai diversificat Mă gândesc că totuși chestionarul va fi cel care va sta la baza proiectului de cercetare și îmi doresc să îl distribui cât mai mult – de aceea voi concepe un chestionar online, care să nu înglobeze multe întrebări și care să fie auto-aplicabil Am ambiția ca la finalul doctoratului să public o carte care să fie baza lucrării de cercetare și, mai mult decât atât, unul dintre visele mele este să deschid o firmă de cercetare specializată pe spectatorii artelor performative Am observat o lipsă în acest sens și în urma discuțiilor cu diferiți manageri de festivaluri sau de spații performative, am înțeles că există o lipsă acută de cercetări care să ajute la identificarea publicului-țintă și a modalităților de dialog cu un astfel de public Cred cu tărie că fiecare spectacol are publicul său, așa cum consideră fiecare PR-ist/ă bun/ă, dar care sunt cele mai eficiente modalități de dialog cu un astfel de public? Care este acest public și cum ajungem la el? Oare publicul român are trăsături diferite față de publicul din alte țări? Cât este el dispus să investească în artele performative și care sunt motivațiile sale? De ce merg oamenii la spectacole și cum și le aleg? Care sunt metodele de informare? Este oare critica de teatru/dans utilă în România sau sunt doar rânduri adunate pe diferite site-uri doar de dragul de a scrie? Toate aceste întrebări îmi suscită interesul și îmi doresc să aflu un răspuns cât mai sigur și pertinent la ele Îmi doresc să descopăr lumea spectatorilor și mă fascinează ideea că științele cognitive și neuroștiințele ar putea avea răspunsul la o astfel de întrebări Concluziile cercetării mele vreau să le fac publice, astfel încât să aibă cât mai multă lume de câștigat de pe urma acestui studiu d perspective interpretative personale, teoretice şi de analiză Perspectiva personală asupra subiectului va fi aducerea în prim plan a unei abordări sociologice asupra cognitivismului și combinarea demersului teoretic cu unul practic, cu o cercetare empirică bazată pe spectatorii dansului contemporan Din cadrul teoriei voi alege în special partea care mă interesează, adică legată de cognitivism și neuroștiințe și apoi le voi aplica în cercetarea pe care o voi crea Perspectivele teoretice vor aparține studiului cognitiv și neuroștiințific și perspectivele proprii se vor regăsi în studiul empiric Împreună vor genera o analiză interesantă, sper eu, care să răspundă unor întrebări clare și atent formulate e prezentarea în detaliu şi argumentată a direcţiilor de cercetare planificate pentru anul următor de studiu Pentru anul următor de studiu, voi începe o analiză a spectatorilor de dans contemporan și vreau să fac o analiză asupra spectacolului Suddenly Everywhere is Black with People Așa cum am menționat anterior, acest spectacol mi-a atras foarte mult atenția cu privire la modalitatea dramaturgică și scenografică de a se relaționa cu publicul său Acest studiu va constitui lucrarea mea de dizertație pentru masterul de Theatre Studies de la Utrecht University, la a cărui cursuri am participat anul acesta Astfel că plănuiesc să cercetez în primul rând câteva dintre conceptele pe care le-am definit și enumerat anterior: reprezentările vizualo-motorii, empatia, efectul emoțiilor asupra cognițiilor, dar vreau să fac un studiu și asupra modalității de interacțiune cu dansatorii și scenografia acestui spectacol Am o ipoteză conform căreia datorită spațiului în care s-a desfășurat acest spectacol, oamenii s-au raportat diferit și mult mai intim cu dansatorii, dar fără a empatiza cu ei, din cauza spațiului prea mic dintre public și dansatori Aici îmi folosesc și cunoștințele dobândite din estetică, pentru că acolo se regăsesc multe teorii legate de spațiul pe care îl ocupă oamenii și distanța față de obiectul estetic perceput Tudor Vianu, spre exemplu, propune ideea că cu cât spațiul dintre public și obiectul artistic este mai mare, cu atât oamenii își pot desfășura mai bine spațiul imaginativ – imaginația depinde de distanța față de obiectul perceput Mai mult, teoreticianul susține că orice obiect artistic trebuie să aibă un spațiu alocat diferit de cel al publicului, un postament – în cazul unei scupturi, o ramă în cazul tabloului sau scena în cazul artelor performative Astfel se separă obiectul artistic de public și spectatorii se pot conecta mai bine cu obiectul artistic Trebuie menționat faptul că aceste teorii datează din anii 1970, deci actualitatea lor poate fi contestată Totuși, aceste concepte m-au ajutat să îmi dau seama că într-adevăr, la spectacolul pe care vreau să îl analizez, distanța inexistentă față de public a făcut percepția cu totul diferită, mult mai intensă Experiența mea în cadrul acestui spectacol a fost una foarte intensă și chiar dacă nu se întâmpla nimic extraordinar cu dansatorii, m-am simțit foarte pătrunsă de performance Faptul că eram atât de aproape de dansatori că le puteam simți mirosul, că ei se apropia tot timpul de noi, publicul, și că erau într-o continuă mișcare a fost o experiență extrem de intensă Mai mult, interpretarea pe care i-am dat-o acestui spectacol este că oamenii au tendința să se retragă când văd oameni negri, au o anumită reticență față de ei Faptul că dansatorii erau toți de aceeași înălțime și vopsiți în negru m-a făcut să mă simt un cercetător care studiază pigmeii, exact ca atunci când au fost aduși pentru prima oară în Europa Lumina albă, puternică, dar care nu deranjează, corpurile transpirate și goale au adus un plus de valoare acestui spectacol Trebuie menționat că și muzica era una tribală, care se auzea în surdină și mai trebuie menționat faptul că dansatorii au și mimat actul sexual, ceea ce a făcut publicul fie să se simtă inconfortabil și să părăsească spațiul neoanelor, fie să râdă nervos M-a interesat faptul că reacțiile au fost diferite, chiar antagonice unele față de altele De aceea, mă interesează să văd care sunt motivele comportamentului spectatorilor Așadar, voi propune pentru anul următor o cercetare sociologică bazată pe un spectacol specific și prin care să găsesc răspunsuri la aceste întrebări Cercetarea teoretică va fi axată pe studiu cognitiv, în care să regăsesc concepte pe care să le transfer ulterior în indicatori și întrebări de cercetare și pe baza cărora să îmi construiesc și studiul amplu pentru doctorat Astfel că voi face o cercetare mai mică care îmi va servi ca model pentru doctorat și sper să găsesc răspunsurile pertinente pe care mi le doresc Bibliografie Bleeker, Maaike (2008) Visuality in the Theatre The Locus of Looking Basingstoke: Palgrave Macmillan Bleeker, Maaike (2010) "Corporeal Literacy: New Modes of Embodied Interaction in Digital Culture" in Mapping Intermediality in Performance Amsterdam: Amsterdam University Press, pp 38-43 Foster, Susan (2008) “Movement’s contagion: the kinesthetic impact of performance ” In: Tracy Davis (ed ) The Cambridge Companion to Performance Studies Cambridge: Cambridge University Press, pp 46-59 Georgelou, Konstantina (2012) Studying the intersection between cognitive science, cognitive neuroscience and performance, post-PhD paper, Utrecht University Germano, Isis (2012) Between Stage, Brain and Body Using cognitive science to flesh out the embodied act of looking, master thesis, Utrecht University Hagendoorn, Ivan (2005) “Dance Perception And the Brain”, in: McKechnie, S & Grove, R Thinking In Four Dimensions, Melbourne University Publishing Machon, Josephine (2009) “Defining (syn)aesthetics” (1 1) and “(Syn)aesthetics in Practice” (1 3) in: Redefining Visceral Performance Palgrave, pp 13-33 și 54-81 McConachie, Bruce (2008) Engaging Audiences A Cognitive Approach to Spectating in the Theatre New York: Palgrave Macmillan McConachie, Bruce and Elisabeth F Hart (2006) Performance and Cognition Theatre Studies and the Cognitive Turn New York: Routledge McKechnie, S (2005) “Thinking In action: thought made visible in contemporary dance” Cognitive Process, 6(4): 243‐252 Noë, Alva (2004) Action in Perception New York: MIT Press Rancière, Jacques (2009) The Emancipated Spectator New York: Verso Publishing Runcan, Miruna Signore Misterioso: O anatomie a spectatorului În curs de publicare Wildschut, Liesbeth (2008) ‘A Physical Experience While Watching Dance’, in: T Randall (ed ), Congress On Research In Dance 2008: Dance Studies And Global Feminisms Proceedings, University Of Illinois Press, pp 237-246 